Document ID: 32011R0852

REGOLAMENT TA’ IMPLIMENTAZZJONI TAL-KUMMISSJONI (UE) Nru 852/2011
tal-24 ta’ Awwissu 2011
li jemenda r-Regolament (UE) Nru 397/2010 li jiffissa l-limitu kwantitattiv għall-esportazzjonijiet taz-zokkor u l-isoglukożju lil hinn mill-kwota sa tmiem is-sena tas-suq 2010/2011
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament Waħdieni dwar l-OKS) (1), u partikolarment l-Artikolu 61(1)(d) flimkien mal-Artikolu 4 tiegħu,
Billi:
(1)
Skont l-Artikolu 61(1)(d), tar-Regolament (KE) Nru 1234/2007, l-isoglukożju li jiġi prodott lil hinn mill-kwota matul is-sena tas-suq, jista’ jiġi esportat biss fil-limitu kwantitattiv li għandu jiġi ffissat.
(2)
Ir-regoli dettaljati ta’ implimentazzjoni għal esportazzjonijiet lil hinn mill-kwota, b’mod partikolari dawk dwar il-ħruġ tal-liċenzji tal-esportazzjoni, huma stabbiliti bir-Regolament tal-Kummissjoni (KE) Nru 951/2006 tat-30 ta’ Ġunju 2006 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 318/2006 dwar il-kummerċ ma’ pajjiżi terzi fis-settur taz-zokkor (2). Madankollu, il-limitu kwantitattiv għandu jkun stabbilit għal kull sena tas-suq, skont l-opportunitajiet tas-suq.
(3)
Ir-Regolament tal-Kummissjoni (KE) Nru 397/2010 tas-7 ta' Mejju 2010 li jiffissa l-limitu kwantitattiv għall-esportazzjonijiet taz-zokkor u l-isoglukożju lil hinn mill-kwota sa tmiem is-sena tas-suq 2010/2011 (3) stabbilixxa l-limitu kwantitattiv għall-esportazzjonijiet tal-isoglukożju lil hinn mill-kwota għal 50 000 tunnellata. Parti kbira minn din il-kwantità diġà intużat. Mit-12 ta' Lulju 2011 baqgħu disponibbli biss 16 520 tunnellata, jiġifieri 67 % tal-kwantità disponibbli diġà intużaw. Minħabba s-swieq possibbli għall-isoglukożju lil hinn mill-kwota, xieraq li jiżdied il-limitu kwantitattiv tal-esportazzjoni bi 15 000 tunnellata.
(4)
Għalhekk, ir-Regolament (UE) Nru 397/2010 għandu jiġi emendat kif xieraq.
(5)
Il-miżuri stipulati f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
L-Artikolu 2(1) tar-Regolament (UE) Nru 397/2010 huwa sostitwit kif ġej:
“1. Għas-sena tas-suq 2010/2011, li tiddekorri mill-1 ta’ Ottubru 2010 sat-30 ta’ Settembru 2011, il-limitu kwantitattiv imsemmi fl-Artikolu 61(1)(d) tar-Regolament (KE) Nru 1234/2007 għandu jkun 65 000 tunnellata ta’ materja niexfa, għall-esportazzjonijiet mingħajr rifużjoni ta’ isoglukożju lil hinn mill-kwota kopert bil-kodiċijiet tan-NM 1702 40 10, 1702 60 10 u 1702 90 30”.
Artikolu 2
Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-24 ta’ Awwissu 2011.

Labels: 7
3
17